આજે સવારથી અમદાવાદ અને તેની આસપાસ તેમજ બનાસકાંઠા અને સાબરકાંઠા સહિત ગુજરાતમાં વાદળછાયું વાતાવરણ જોવા મળ્યું છે. અમદાવાદમાં લઘુત્તમ તાપમાન સૌથી ઓછું આજે ૧૫ ડિગ્રી નોંધાયું હતું તો અંબાજી પંથકમાં ફરી એક વાર વાતાવરણમાં પલ્ટો જોવા મળ્યો છે અને આજે વહેલી સવારથી અંબાજી વિસ્તારમાં કાળા ડીબાંગ વાદળો છવાયેલા જોવા મળી રહ્યા હતા. અને વાતાવરણમાં શીત લહેર પ્રસરી ગઈ હતી. ઘેરાયેલા વાદળોના પગલે ખેડૂતો રવી પાકને લઈને ચિંતિત છે ઉલ્લેખનીય છે કે ઓખી ચક્રવાતના કારણે થોડા દિવસો પહેલા જ ગુજરાતમાં કમોસમી માવઠાં થયા હતા અને ખેડૂતોએ નુકસાનનો સામનો કરવો પડ્યો હતો.